b'\n_START_ARTICLE_\nUp All Night (One Direction albumas)\n_START_SECTION_\nIstorija\n_START_PARAGRAPH_\nPo to, kai One Direction buvo suformuoti ir u\xc5\xbe\xc4\x97m\xc4\x97 tre\xc4\x8di\xc4\x85j\xc4\x85 viet\xc4\x85 septintame X Faktoriaus sezone 2010\xc2\xa0m., grup\xc4\x97 pasira\xc5\xa1\xc4\x97 2 milijon\xc5\xb3 JAV doleri\xc5\xb3 vert\xc4\x97s \xc4\xafra\xc5\xa1\xc5\xb3 kontrakt\xc4\x85 su Simono Cowello \xc4\xafra\xc5\xa1\xc5\xb3 studija Syco Records. Albumo \xc4\xafra\xc5\xa1in\xc4\x97jimas prasid\xc4\x97jo 2011\xc2\xa0m. saus\xc4\xaf, kai grup\xc4\x97 nuskrido \xc4\xaf Los And\xc5\xbeel\xc4\x85, kad gal\xc4\x97t\xc5\xb3 prad\xc4\x97ti dirbti su prodiuseriu RedOne. 2011\xc2\xa0m. vasar\xc4\xaf One Direction ir kiti devyni 2010\xc2\xa0m. X Faktoriaus sezono dalyviai dalyvavo X Factor Live ture. 2011\xc2\xa0m. baland\xc4\xaf turui pasibaigus, grup\xc4\x97 t\xc4\x99s\xc4\x97 darbus su naujuoju albumu. \xc4\xaera\xc5\xa1\xc5\xb3 sesijos vyko \xc5\xa0vedijoje, JAV ir Did\xc5\xbeiojoje Britanijoje. One Direction dirbo su tokias prodiuseriais kaip Carl Falk, Savan Kotecha, Steve Mac, RedOne, Toby Gad, Rami Yacoub bei daugeliu kit\xc5\xb3. Albume taip pat yra dain\xc5\xb3, para\xc5\xa1yt\xc5\xb3 atlik\xc4\x97j\xc5\xb3 Edo Sheerano, Kelly Clarkson ir Tomo Fletcherio. 2011\xc2\xa0m. gegu\xc5\xbe\xc4\x99 Kotecha dav\xc4\x97 interviu Digital Spy, kuriame teig\xc4\x97, jog One Direction \xe2\x80\x9eeksperimentavo\xe2\x80\x9c su skirtingais skambesiais savo debiutiniame albume. Kotecha pasakojo, kad jis buvo \xc4\xaftrauktas \xc4\xaf \xe2\x80\x9eankstyv\xc4\x85j\xc4\x85\xe2\x80\x9c albumo k\xc5\xabrimo stadij\xc4\x85. "Melodijos, kurias gird\xc4\x97jau, buvo tikrai u\xc5\xbekabinan\xc4\x8dios ir visi myli vaikinus, taigi tiesiog reik\xc4\x97jo u\xc5\xbefiksuoti j\xc5\xb3 kuriam\xc4\x85 muzik\xc4\x85. " Sonny Takharas, vyriausiasis Syco Records vadovas, 2011\xc2\xa0m. rugpj\xc5\xab\xc4\x8dio Music Week leidime apib\xc5\xabdimo albumo leidimo period\xc4\x85 kaip \xe2\x80\x9elabai \xc4\xaftempt\xc4\x85\xe2\x80\x9c grupei. Takharas prid\xc4\x97jo, kad jau u\xc5\xbebaigtas albumas buvo vienas i\xc5\xa1 geriausi\xc5\xb3 Syco Records pop muzikos \xc4\xafra\xc5\xa1\xc5\xb3 per kelis pastaruosius metus ir kad jis buvo tikras, jog albumas bus pasisek\xc4\x99s. 2011\xc2\xa0m. lapkrit\xc4\xaf gup\xc4\x97 pasira\xc5\xa1\xc4\x97 kontrakt\xc4\x85 su Columbia Records \xc5\xa0iaur\xc4\x97s Amerikoje. Steve Barnettas, Columbia Records bendrasavininkis, sak\xc4\x97, kad sprendimas pasira\xc5\xa1yti kontrakt\xc4\x85 su One Direction nebuvo sunkus. "Kiti atlik\xc4\x97jai \xc5\xa1ioje kategorijoje \xc5\xa1iek tiek paseno. Tiesiog pamaniau, kad \xc5\xa1ioje rinkos dalyje buvo ply\xc5\xa1ys ir jie gal\xc4\x97t\xc5\xb3 j\xc4\xaf u\xc5\xbeki\xc5\xa1ti. "\n_START_SECTION_\nSinglai\n_START_PARAGRAPH_\nUp All Night album\xc4\x85 sudaro keturi pagrindiniai singlai. I\xc5\xa1leistas 2011\xc2\xa0m. rugs\xc4\x97j\xc4\xaf, pagrindinis albumo singlas \xe2\x80\x9eWhat Makes You Beautiful\xe2\x80\x9c debiutavo pirmoje UK Singles Chart topo vietoje po to, kai tapo daugiausiai kart\xc5\xb3 i\xc5\xa1 anksto u\xc5\xbesisakyt\xc5\xb3 singlu Sony Entertainment istorijoje, o per pirm\xc4\x85j\xc4\x85 savait\xc4\x99 jo kopij\xc5\xb3 buvo parduota 153,965. 2011\xc2\xa0m. gruod\xc4\xaf Did\xc5\xbeiojoje Britanijoje buvo parduota vir\xc5\xa1 540,00 singlo kopij\xc5\xb3. Singlas taip pat pasiek\xc4\x97 Airijos ir \xc5\xa0kotijos top\xc5\xb3 vir\xc5\xa1\xc5\xabnes, bei pasiek\xc4\x97 top de\xc5\xa1imtuk\xc4\x85 Australijos ir Naujosios Zelandijos, Flemish Ultratop 50, Canadien Hot 100, Japan Hot 100 ir United States Billboard Hot 100 topuose. 2012\xc2\xa0m. vasario 14 d. \xe2\x80\x9eWhat Makes You Beautiful\xe2\x80\x9c Columbia Records \xc4\xafra\xc5\xa1\xc5\xb3 studijos buvo i\xc5\xa1leistas JAV. \xc5\xa0ioje \xc5\xa1alyje jis tapo auk\xc5\xa1\xc4\x8diausi\xc4\x85 viet\xc4\x85 Billboard Hot 100 tope u\xc5\xbe\xc4\x97musiu briti\xc5\xa1ku singlu nuo 1998\xc2\xa0m., kai daina debiutavo 28 vietoje. Ji pakilo iki 4 vietos \xc5\xa1iame ir kituose Billboard topuose, pasiekdama top penketuk\xc4\x85 Pop Songs, Adult Pop Songs ir Hot 100 Airplay topuose, bei u\xc5\xbeimdama pirm\xc4\x85j\xc4\x85 viet\xc4\x85 Hot Dance Club Songs tope. 2012\xc2\xa0m. liep\xc4\x85 vien JAV \xc5\xa1io takelio buvo parduota vir\xc5\xa1 3 milijon\xc5\xb3 kopij\xc5\xb3. Su daugiau nei 5 milijonais pardavim\xc5\xb3 visame pasaulyje, daina tapo vienu i\xc5\xa1 vis\xc5\xb3 laiku geriausiai parduodam\xc5\xb3 singl\xc5\xb3. 2012\xc2\xa0m. BRIT apdovanojimuose daina laim\xc4\x97jo geriausio brit\xc5\xb3 singlo (Best British Single) apdovanojim\xc4\x85._NEWLINE_\xe2\x80\x9eGotta Be You\xe2\x80\x9c buvo i\xc5\xa1leistas 2011\xc2\xa0m. lapkrit\xc4\xaf kaip albumo antrasis singlas Airijoje ir Did\xc5\xbeiojoje Britanijoje. Antrasis singlas pakilo \xc4\xaf abiej\xc5\xb3 \xc5\xa1ali\xc5\xb3 top\xc5\xb3 tre\xc4\x8di\xc4\x85sias vietas. 2012\xc2\xa0m. sausio 6 d. \xe2\x80\x9eOne Thing\xe2\x80\x9c buvo i\xc5\xa1leistas kaip atrasis albumo singlas \xc4\xafvairiose Europos \xc5\xa1alyse ir 2012\xc2\xa0m. vasario 13 d. kaip tre\xc4\x8diasis singlas Did\xc5\xbeiojoje Britanijoje. Daina taip pat buvo i\xc5\xa1leista kaip antrasis singlas JAV, kai buvo nusi\xc5\xb3sta \xc4\xaf \xc5\xa1alies pagrindin\xc4\xaf hit\xc5\xb3 radij\xc4\x85 (CHR) 2012\xc2\xa0m. gegu\xc5\xbe\xc4\x97s 22 d. Singlas pasiek\xc4\x97 \xc5\xa1e\xc5\xa1t\xc4\x85j\xc4\x85 viet\xc4\x85 Airijosi ir devint\xc4\x85 Did\xc5\xbeiosios Britanijos topuose, tapdama tre\xc4\x8diuoju One Direction singlu, patekusiu \xc4\xaf Jungtin\xc4\x97s Karalyst\xc4\x97s top\xc5\xb3 de\xc5\xa1imtuk\xc4\x85. 2012\xc2\xa0m. rupj\xc5\xabt\xc4\xaf \xe2\x80\x9eOne Thing\xe2\x80\x9c buvo grup\xc4\x97s antru geriausiai padruodamu singlu Did\xc5\xbeiojoje Britanijoje su 154,000 parduot\xc5\xb3 kopij\xc5\xb3. Australijoje One Direction tapo antraisiais atlik\xc4\x97jais 2012 metais, i\xc5\xa1leidusiais du singlus, kurie paeiliui pateko \xc4\xaf top de\xc5\xa1imtuk\xc4\x85. Pastarosios \xc5\xa1alies tope \xe2\x80\x9eOne Thing\xe2\x80\x9c u\xc5\xbe\xc4\x97m\xc4\x97 tre\xc4\x8di\xc4\x85j\xc4\x85 viet\xc4\x85, o \xe2\x80\x9eWhat Makes You Beautiful\xe2\x80\x9c\xc2\xa0\xe2\x80\x93 de\xc5\xa1imt\xc4\x85j\xc4\x85. \xe2\x80\x9eOne Thing\xe2\x80\x9c pakilo \xc4\xaf 39 Billboard Hot 100 topo viet\xc4\x85 ir 2012\xc2\xa0m. rugs\xc4\x97jo 21 d. buvo pa\xc5\xbeym\xc4\x97tas kaip platininis Recording Industry Association of America (RIAA), mat jo pardavimai pasiek\xc4\x97 1,000,000 kopij\xc5\xb3. 2012\xc2\xa0m. gegu\xc5\xbe\xc4\x99 \xe2\x80\x9eMore That This\xe2\x80\x9c Sony Music Australia buvo patvirtintas kaip ketvirtasis albumo singlas. Skaitmeninis dainos variantas buvo i\xc5\xa1leistas 2012\xc2\xa0m. gegu\xc5\xbe\xc4\x97s 25 d., ta\xc4\x8diau jam nepavyko pakartoti iki tol i\xc5\xa1leist\xc5\xb3 singl\xc5\xb3 s\xc4\x97km\xc4\x97s, mat Austalijos, Airijos ir Did\xc5\xbeiosios Britanijos topuose jis u\xc5\xbe\xc4\x97m\xc4\x97 \xc5\xbeemesnes vietas.'